Samkvæmt nýjustu tölum þá hefur myndin þegar þetta er skrifað þénað 223 milljónir dala um allan heim , 138,2 milljónir utan Bandaríkjanna , en 84,8 milljónir í Bandaríkjunum , samkvæmt bráðabirgðatölum . Myndin er þar með orðin aðsóknarmesta mynd allra tíma fyrir mynd sem er frumsýnd í desember , miðað við sýningar frá föstudegi til sunnudags , og slær þar við risamyndinni Avatar , svo dæmi sé tekið . Myndir sem frumsýndar eru fyrir jól í desember eru í sögulegu samhengi aldrei jafn vel sóttar á frumsýningarhelgi og myndir sem eru til dæmis frumsýndar í maí , júlí eða nóvember . Sumir bjuggust við að myndin myndi fara yfir 100 milljónir dala í tekjur yfir helgina , en það virðist ekki hafa tekist , og nefndar eru ástæður eins og nýja 48 ramma tæknin sem myndin er sýnd í , og skotárásin í Newtown í Connecticut fyrir helgi . Sú mynd sem átti metið hvað varðar tekjur á frumsýningarhelgi í desember var mynd Will Smith , I am Legend , með 77,2 milljónir dala í tekjur , en þar á eftir kom Avatar , mynd James Cameron , aðsóknarmesta mynd allra tíma . Avatar er núna í þriðja sæti á þessum lista . Listi yfir tíu aðsóknarmestu myndir í Bandaríkjunum nú um helgina er hér að neðan : Skyfall , 7 milljónir dala .